Tisztelt OTDT titkárság!

Antal János Benjamin, intézményünk (BME-VIK) volt mesterképzéses hallgatója a Gráf információs rendszerek összehasonlító teljesítménymérése c. dolgozatával a 2019. évi OTDK Informatika szekciójának Matematikai módszerek és kriptográfia tagozatában 1. helyezést ért el. Korábban az intézményi TDK-n 1. helyezést ért el ugyanezen munkával. 
Benjamin harmadévesként csatlakozott a Méréstechnika és Információs Rendszerek Tanszéken folyó munkába. Tanulmányai és kutatása mellett Benjamin demonstrátori munkát is végzett: 2016 őszi félévében a Rendszermodellezés, 2018 tavaszi félévében pedig az Integrációs és ellenőrzési technikák tárgyakban vállalt demonstrátori munkát, amely gyakorlatok tartásából, házi feladatok javításából és védetéséből túl a zárt helyi dolgozatok felügyeletéből és javításából állt.
Tanulmányi eredményei minidig kiemelkedőek voltak, az alap- és mesterképzést is kitüntetéses minősítéssel végezte el.
Eredményei alapján a Pro Scientia Aranyéremre méltónak találom a hallgatót, a szabályzatnak megfelelően ajánlásommal hozzájárulok a pályázatához.

